Sorin Grindeanu, ministrul Transporturilor și Infrastructurii din România, însoțit de premierul Marcel Ciolacu și liderul PNL, Nicolae Ciucă a făcut astăzi, 22 martie, o verificare a stadiului lucrărilor la Autostrada Moldovei (A7).
La fața locului a fost și președintele PSD Neamț, Daniel Harpa.
"Mobilizare bună pe șantierele A7 (AutostradaMoldovei), acolo unde vremea permite!
Dacă acest ritm se menține, la sfârșitul anului vom avea aproximativ 148 de kilometri noi în circulație între Ploiești și Pașcani.
Mobilizarea antreprenorilor de pe cele 13 loturi finanțate prin PNRR face posibilă deschiderea circulației pe unele sectoare de autostradă chiar mai devreme decât prevăd termenele contractuale", a fost mesajul transmis de Sorin Grindeanu pe o rețea de socializare.
Z.C.